السلام عليكم اخواني وخواتي
عندي مجموعة اسئلة ياريت ممكن تجاوبوني عليها لو سمحتوا ...
1- الفترة بين icmc والوفد شكد تقريبا اقصى حد ؟
2- اني انطيت ايميل بمقابلة icmc وكانت بتاريخ 21/6 , من دخلت اريد اسجل بموقع icmc يكلي الايميل غير مسجل انطيني معلومات دزيت معلومات يكلي الاسم غير مطابق .. انتبهت اكو تكرار بحرف زيادة باسم ورقة tu ... ديزتلهم فاكس ورفقت صورة الجواز واسمي واضح وايضا شرحتلهم ورفقت ورقة tu اللي بيها خطا بالاسم ... طبعا الاسم خطا لكل افراد العائلة وزوجي من اقاربي ... اتصلوا بي وحجوا مع زوجي كال الموظف ماكو مشكلة انت تسافر مو على الجواز العراقي وهذا موضوع بسيط وبالنسبة للموقع شلون كلة حاول اعادة التسجيل مرة ثانية والافضل يكون معك شخص يفهم بالحاسبات وامور التسجيل وسد التلفون وكان يتهرب من العمل او تعديل البيانات ... مع العلم زوجي مهندس حاسبات ...
++++++ سؤالي هو هل يؤثر شي على سير مقابلاتنه ومعرفة مواعيدها في حالة ما سجلنه بالموقع ؟
3- اريد معلومات عن ولاية ايداهو لو سمحتوا تعبت من الانترنت اريد معلومات من لاجئين عايشين الاوضاع والحالة والايجارات والشغل وطبيعة الناس حبابين لو لا والفواتير والاهم انواع العمل المتوفر ولو زحمة اللي يعرف ليقصر
ومع الف شكر وتقدير للجميع
وعليكم السلام اخت فاتن العبيدي بالنسبه للموعد بين icmc والمحلف من شهر الى ثلاث اشهر اني تقريبا بعد شهر من المقابلة اتصلو بيه وحددولي مقابلة وفد
بالنسبه للايمل المفروض اذا كان الاميال الي منطيه صحيح راح يتفعل مباشرتا ومن راح تسجلين راح يجي الباسوورد فتره من يوم الى السبوع اني اجاني بعد ربع ساعه من التسجيل فورا
اما اذا كان الايميل غير معرف عدهم بعد التسجيل راح تجي رساله على نفس الايميل يكول بيه انه الايمل هذا غير معرف ويطلب منكم معلومات
نصيحه مني لان صارت بصديق الي واني بيدي حليتله الاشكال
اول فقره صورت الرساله الي دزولياه الي بيه طلب معلومات ودزيته الهم بالايميل مع كتابة المعلومات المطلوبه وهي رقم ورقه اليو ان وtu الاسم كما مذكور في ورقه الtu حرفيا اتصلو بصديقي بعد يوم وسالون عن الايميل وعن الفتره الي سوه بيه الايمل...وهل هذا الايمل خاص بيه
نهايه الاتصال طلبو منه بعد مرور4 ايام يبدا التسجيل من جديد
وفعلا بعد مرور 4 ايام سجل وانقبل التسجيل او وصلت كلمة السر مباشرتا منهم حتى ما انتظر 5 ايام كما مذكور برسالتهم
ملاحظة عند التسجيل لازم لازم تكتبون الاسم كما مذكور بورقة الTU مع ((الفوارز)) ويفضل انترنت سريع وجهاز نشط
تحياتي واحترامي